b'\n_START_ARTICLE_\nTakao Aoki\n_START_SECTION_\nUra\n_START_PARAGRAPH_\nSuurin osa h\xc3\xa4nen tekemist\xc3\xa4\xc3\xa4n mangoista on perustunut leluihin ja videopeleihin. Aoki ty\xc3\xb6skentelee Shogakukan-yhti\xc3\xb6n kustantamassa Coro Coro -mangalehdess\xc3\xa4, joka on my\xc3\xb6s julkaissut muun muassa Pok\xc3\xa9mon- ja Duel Masters -mangoja. H\xc3\xa4nen ensimm\xc3\xa4inen manga-teos oli Tokk\xc5\x8d! Zoid Sh\xc5\x8dnen Tai, joka julkaistiin tammikuussa 1989. Useat Aokin mangat ovat kestoltaan hyvin lyhyit\xc3\xa4, joista poikkeuksellisesti Miniyon Fighter V ja Beyblade ovat kest\xc3\xa4neet yli viiden numeron verran. Lis\xc3\xa4ksi Aoki on tehnyt Coro Coro -lehteen muutamia lyhytsarjoja, kuten Fantasy Grand Prix (1989), Star Fox (1993) ja X-Zone (2006). _NEWLINE_H\xc3\xa4nen viimeisin teoksensa oli vuosina 2007\xe2\x80\x932008 ilmestynyt Mr. Maric Super Magic Boy Group, jonka p\xc3\xa4\xc3\xa4hahmo perustuu japanilaiseen taikuriin Mr. Mariciin. Coro Coro aloitti mangan julkaisemisen 28. maaliskuuta 2008. Samalla lehti julkaisee Aokin tekem\xc3\xa4\xc3\xa4 X-Zone tarinaa, jonka ensimm\xc3\xa4inen osa julkaistiin Japanissa 22. elokuuta 2007. Toinen osa ilmestyi 28. elokuuta 2008._NEWLINE_Vuoden 2008 kev\xc3\xa4\xc3\xa4ll\xc3\xa4 Takara ilmoitti tuovansa Beybladen takaisin markkinoille, mutta sarjan luonut Aoki ei ollut uuden sarjan kanssa tekemisiss\xc3\xa4. Tilalle oli palkattu mangan piirt\xc3\xa4j\xc3\xa4 Takafumi Adachi, joka loi uuden Metal Fight Beyblade mangan syyskuussa 2008. Lis\xc3\xa4ksi sarjaa esitet\xc3\xa4\xc3\xa4n animena Japanissa huhtikuusta 2009 l\xc3\xa4htien.'